**VÝZVA NA PREDKLADANIE PONÚK**

zákazka zadávaná podľa §117 zák. č. 343/2015 Z. z. o verejnom obstarávaní a o zmene a doplnení niektorých zákonov.

**Predmet zákazky IKT vybavenie: ,, Zlepšenie vzdelávacej a odbornej infraštruktúry v SOŠ “**

1. **IDENTIFIKAČNÉ ÚDAJE VEREJNÉHO OBSTARÁVATEĽA :**

Názov verejného obstarávateľa: **Stredná odborná škola služieb a lesníctva, Banská Štiavnica**

Sídlo: Kolpašská 1586/9, 969 56 Banská Štiavnica

Štatutárny zástupca: PhDr.Viera Gregáňová - riaditeľka školy

IČO: 42 317 673

Kontaktná osoba : PhDr.Viera Gregáňová - riaditeľka školy

Mobilný telefón : 045/ 692 21 30

E-mail: riaditel@sosbs.sk

 Internet: www.sosbs.sk

 Stredná odborná škola služieb a lesníctva, Banská Štiavnica je verejným obstarávateľom podľa § 7 ods. 1 písm. b) zákona č. 343/2015 Z. z. o verejnom obstarávaní a o zmene a doplnení niektorých zákonov (ZVO).

 Verejný obstarávateľ plánuje financovať predmet obstarávania z nenávratného finančného príspevku z operačných programov Európskej únie v programovom období 2014-2020.

1. **Názov predmetu zákazky**

IKT vybavenie - **,, Zlepšenie vzdelávacej a odbornej infraštruktúry v SOŠ “**

1. **Druh zákazky**

Tovary

 Spoločný slovník obstarávania:

30213300-8, 48000000-8, 30210000-4, 38652120-7

1. **Rozdelenie predmetu zákazky na časti:**

Uchádzač predloží ponuku na celý predmet zákazky.

1. **Hlavné miesto dodania:**

Kolpašská 1586/9, 969 56 Banská Štiavnica

**6. Predpokladaná hodnota zákazky**: **19 286,33 Eur bez DPH**

**7. Opis predmetu zákazky**:

**Predmet zákazky v celom rozsahu je opísaný tak, aby bol presne a zrozumiteľne špecifikovaný. Ak niektorý z použitých parametrov, alebo rozpätie parametrov identifikuje konkrétny typ produktu, alebo produkt konkrétneho výrobcu, verejný obstarávateľ umožňuje nahradiť takýto produkt ekvivalentným produktom alebo ekvivalentom technického riešenia pod podmienkou, že ekvivalentný produkt alebo ekvivalentné technické riešenie bude spĺňať úžitkové, prevádzkové, funkčné a estetické charakteristiky, ktoré sú nevyhnutné na zabezpečenie účelu, na ktoré sú uvedené zariadenia určené. Pri produktoch, príslušenstvách konkrétnej značky, môže uchádzač predložiť aj ekvivalenty inej značky v rovnakej alebo vyššej kvalite.**

Funkčnú ekvivalentnosť jednotlivých komponentov diela uchádzač preukáže výsledkami certifikovaných meraní a platnými certifikátmi.

Všetky dodané zariadenia musia byť nové a nepoužité a nesmú na nich viaznuť práva tretích strán.

**OPIS a rozdelenie PREDMETU ZÁKAZKY:**

Opis predmetu zákazky je detailne špecifikovaný v prílohe č. 1.

Na základe opisu predmetu zákazky uchádzač vypracuje a vo svojej ponuke predloží:

1) Detailnú technickú a cenovú špecifikáciu predmetu zákazky vrátane identifikácie a popisu konkrétnych produktov ponúkaných uchádzačom.

V detailnej technickej a cenovej špecifikácii uchádzač uvedie konkrétne typy a množstvá tovarov, ktoré uchádzač ponúka. Taktiež uvedie, akým spôsobom konkrétny tovar spĺňa požiadavky verejného obstarávateľa uvedené v prílohe č. 1 tejto Výzvy na predkladanie ponúk. Pre každý ponúkaný tovar predloží jeho technickú špecifikáciu (napr. katalógový list s detailným technickým popisom, vyobrazením produktu a uvedením výrobcu). Táto detailná technická a cenová špecifikácia sa stane prílohou zmluvy uzavretej medzi verejným obstarávateľom a úspešným uchádzačom.

Záručná doba je minimálne 2 roky od prebratia predmetu zákazky verejným obstarávateľom. Počas záručnej doby je požadované odstránenie závady najneskôr do 30 pracovných dní od nahlásenia závady, ktorá bráni v prevádzke zariadenia.

**Verejný obstarávateľ ďalej požaduje (ako súčasť predmetu zákazky):**

1. Dodanie predmetu zákazky do sídla verejného obstarávateľa.

2. Predvedenie predmetu zákazky a zaškolenie obsluhy.

3. Dokumentáciu pre prevádzkovanie dodaných zariadení v slovenskom alebo českom jazyku.

4. Vykonanie zákonom stanovených skúšok.

*(požiadavka na dopravu do miesta dodávky, vynesenie (treba uviesť poschodie alebo niečo obdobde), zmontovanie, prípadne konfiguráciu (pri IT), zapojenie do lan siete, rozloženie do priestoru učebne (je potrebné zadefinovať učebňu možno jednoduchý plánik okná dvere katedra meotar, stena na premietanie, zásuvky – možnosť napojenia na el. sieť, zabudovanie elektrického pripojenia /predlžovací kábel voľne pohodený nie je prípustný/ a pod. je to individuálne od školy a požiadaviek na technické vybavenie), hlavne ak si to vyžaduje nejaké bezpečnostné vyjadrenie overenie BOZP alebo niečo podobné z pohľadu miesta určenia (školstvo) , ekologickú likvidáciu obalového materiálu. Pri dodávke požadovať atesty zdravotnej nezávadnosti. Pri niektorých sadách je potrebné uviesť v čom má byť sada dodaná (kufrík, box, pojazdný stolík, ...) zrejme je predpoklad, že niektoré budú nosiť pedagógova, niektoré študenti (obmedzenie hmotnosti a podobne).*

**Prílohy opisu predmetu zákazky:**

Príloha č. 1 – Technická a cenová špecifikácia

**8.** **Dĺžka trvania zákazky:** Tri mesiace od zadania zákazky (pokiaľ sa táto doba zmení, je potrebné to upraviť aj v kúpnej zmluve)

**9. Zdroj finančných prostriedkov**

Predmet zákazky bude financovaný z finančných prostriedkov verejného obstarávateľa a spolufinancovaný z fondov Európskej únie.

**10. Podmienky účasti vo verejnom obstarávaní**:

Uchádzač na preukázanie osobného postavenia vyžaduje:

* originál alebo kópiu **dokladu o oprávnení dodávať tovary v rozsahu, ktorý zodpovedá predmetu zákazky.**

Podmienky účasti môže uchádzač preukázať aj:

* v súlade s §39 ZVO jednotným európskym dokumentom, alebo b) v súlade s §152 ZVO informáciou o zápise do zoznamu hospodárskych subjektov. Verejný obstarávateľ uzná za rovnocenný zápis alebo potvrdenie o zápise vydané príslušným orgánom iného členského štátu Európskej únie
* ak uchádzač nepredloží doklady preukazujúce splnenie podmienok účasti týkajúcich sa osobného postavenia, verejný obstarávateľ v súlade s §152 ods. 4 ZVO overí zapísanie hospodárskeho subjektu v zozname hospodárskych subjektov.

**11. Spôsob určenia ceny (odplaty) a platobné podmienky:**

 Uchádzač predloží cenovú ponuku v súlade s kalkuláciou ceny uvedenou v Prílohe č. 1 tejto Výzvy. Ak uchádzač nie je platcom DPH upozorní na túto skutočnosť v ponuke. Úspešný uchádzač (poskytovateľ) bude realizovať zákazku na základe zmluvy uzavretej s verejným obstarávateľom. Platobné podmienky sú uvedené v Návrhu Kúpnej zmluvy - Príloha č. 2 tejto Výzvy.

**12. Ponuka predložená uchádzačom musí obsahovať tieto doklady:**

* Identifikačné údaje uchádzača – Príloha č. 4 tejto Výzvy
* Doklady podľa bodu 10. tejto Výzvy,
* Vyplnený Návrh uchádzača na plnenie kritérií príloha č. 2
* Vyplnená detailná technická a cenová špecifikácia doplnená uchádzačom o ním ponúkané parametre – príloha č. 1 tejto Výzvy
* Návrh Kúpnej zmluvy vrátane príloh doplnených uchádzačom - Príloha č. 3 tejto Výzvy

**13. Lehota na predkladanie ponúk:**

Ponuky s obsahom podľa bodu 12. tejto Výzvy musia byť doručené v lehote na predkladanie ponúk e-mailom na email: **sutaz2017@gmail.com**, poštou, kuriérom alebo osobne v termíne do **27.09.2017 do 16:00 hod.**

Adresa pre doručovanie: Erik Žuffa,

 Rastislavova 3486/18,

 058 01 Poprad

Pri doručení poštou, kuriérom alebo osobne uchádzač predkladá ponuku v zalepenej obálke. Obálka návrhu musí obsahovať nasledovné údaje:

• adresa kontaktného miesta pre verejné obstarávanie

• obchodné meno a sídlo, resp. miesto podnikania uchádzača alebo obchodné mená a sídla, resp. miesta podnikania všetkých členov skupiny dodávateľov,

• označenie „Verejné obstarávanie – neotvárať“

• označenie heslom : IKT vybavenie- **,, Zlepšenie vzdelávacej a odbornej infraštruktúry**

 **v SOŠ “**

**14. Kritériá na vyhodnotenie ponúk a pravidlo uplatnenia:**

Kritériom na vyhodnotenie ponúk je najnižšia cena s DPH.

Pravidlo uplatnenia kritéria vyhodnotenia ponúk: Poradový systém

Ponuke s najnižšou celkovou cenou predmetu zákazky bude priradené prvé miesto

ostatným ponukám druhé, tretie, atď. Úspešnou ponukou sa stane ponuka, ktorá

sa umiestni na prvom mieste, ostatné ponuky sa stanú neúspešnými ponukami.

**15.** Zákazka sa týka projektu financovaného z fondov Európskej únie: ÁNO/~~NIE~~

**Názov a kód žiadosti o NFP:** **,, Zlepšenie vzdelávacej a odbornej infraštruktúry v SOŠ “**

**Kód výzvy na predkladanie žiadostí o NFP:** IROP-PO2-SC223-2016-14

**16. Uzavretie zmluvy**

Po vyhodnotení predložených ponúk na základe kritéria vyhodnotenia bude uchádzačom odoslané oznámenie o výsledku vyhodnotenia ponúk.

 Výsledkom verejného obstarávania bude uzavretie Kúpnej zmluvy. Verejný obstarávateľ vyzve úspešného uchádzača na uzavretie Kúpnej zmluvy. Kúpna zmluva musí byť uzatvorená v súlade s podmienkami uvedenými v tejto výzve a s ponukou úspešného uchádzača.

Verejný obstarávateľ upozorňuje uchádzačov, že v súlade so zákonom 315/2016 Z.z. o registri partnerov verejného sektora a o zmene a doplnení niektorých zákonov účinnom od 1.2.2017 a zákona 343/2015 Z.z. (ZVO) v novelizovanom znení účinnom od 1.2.2017 verejný obstarávateľ nesmie uzavrieť zmluvu, koncesnú zmluvu alebo rámcovú dohodu s uchádzačom alebo uchádzačmi, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora, alebo ktorých subdodávatelia alebo subdodávatelia podľa osobitného predpisu, ktorí majú povinnosť zapisovať sa do registra partnerov verejného sektora nie sú zapísaní v registri partnerov verejného sektora.

**17. Ostatné požiadavky**

17.1 Uchádzač v prípade svojej úspešnosti berie na vedomie, že verejný obstarávateľ je v zmysle ZVO a zák. č. 211/2000 Z. z o slobode informácií povinný zverejňovať informácie, ktoré sa získali za verejné financie.

**18. Dôvody na zrušenie použitého postupu zadávania zákazky**

Verejný obstarávateľ môže zrušiť použitý postup zadávania zákazky z nasledovných dôvodov:

- nebude predložená ani jedna ponuka,

- ani jeden uchádzač nesplní podmienky účasti,

- ani jedna z predložených ponúk nebude zodpovedať určeným požiadavkám v tejto Výzve,

- ak sa zmenili okolnosti, za ktorých bolo verejné obstarávanie vyhlásené.

**19. Platnosť ponúk: do 31.12.2017**

Zoznam príloh:

Príloha č. 1 – Detailná technická a cenová špecifikácia

Príloha č. 2 – Návrh na plnenie kritérií

Príloha č. 3 - Kúpna zmluva (Návrh)

Príloha č. 4 – Identifikačné údaje

Mesto Poprad, dňa: 20.09.2017

# **Príloha č. 1 k výzve na predkladanie ponúk**

Výzva na predkladanie ponúk je priložená v prílohách.

# **Príloha č. 2 k výzve na predkladanie ponúk**

# **Návrh na plnenie kritérií**

Zákazka: IKT vybavenie- **,, Zlepšenie vzdelávacej a odbornej infraštruktúry v SOŠ “**

Uchádzač: ........................................................................

Adresa sídla,
miesta podnikania alebo pobytu: ....................................

**Návrh uchádzača na plnenie kritérií určených verejným obstarávateľom
 na vyhodnotenie ponúk**

|  |  |  |  |  |  |
| --- | --- | --- | --- | --- | --- |
| **P.č.** | **Názov kritéria**  | **Návrh na plnenie kritéria** **V EUR bez DPH**  | **Sadzba DPH v %** | **Výška DPH v EUR** | **Návrh na plnenie kritéria vrátane DPH** |
| **1** | Celková cena zákazky bez DPH v EUR |  |  |  |  |

..................................................................

Meno a podpis

osoby oprávnenej zastupovať uchádzača

# **Príloha č. 3 k výzve na predkladanie ponúk**

**KÚPNA ZMLUVA (návrh)**

uzatváraná podľa § 409 a nasl. zákona č. 513/1991 Zb. Obchodného zákonníka a zákona 343/2015 Z.z. o verejnom obstarávaní a o zmene a doplnení niektorých zákonov (ďalej len ZVO)

I.

Zmluvné strany

Predávajúci:

Sídlo:

Zastúpený:

IČO:

DIČ:

IČ DPH:

Bankové spojenie:

Číslo účtu:

(ďalej len „**Predávajúci**")

A

Kupujúci:

Sídlo: Kolpašská 1586/9, 969 56 Banská Štiavnica

Zastúpený: PhDr.Viera Gregáňová - riaditeľka školy

IČO: 42 317 673

Bankové spojenie: Štátna pokladnica Bratislava

Číslo účtu: 70 0052 5896/8180

IBAN: SK85 8180 0000 0070 0052 5896

(ďalej len „**Kupujúci**")

ďalej aj spoločne ako „Zmluvné strany“.

II.

Úvodné ustanovenia

1. Predávajúci je úspešným uchádzačom vo verejnej súťaži IKT vybavenie- **,, Zlepšenie vzdelávacej a odbornej infraštruktúry v SOŠ “**
2. Podkladom na uzatvorenie tejto kúpnej zmluvy je výsledok procesu verejného obstarávania.

III.

Predmet zmluvy

1. Predmetom tejto zmluvy je dodanie tovaru v zmysle prílohy s dopravou na miesto dodávky, vynesenie, zmontovanie, rozloženie do priestoru učebne, ekologická likvidácia obalového materiálu. Jedná sa o o predmet zákazky IKT vybavenie- **,, Zlepšenie vzdelávacej a odbornej infraštruktúry v SOŠ “** (ďalej len „predmet zmluvy“).
2. Tovar, ktorý je predmetom zmluvy, je špecifikovaný v Prílohe č. 1 tejto zmluvy.
3. Predávajúci sa na základe tejto zmluvy a v rozsahu v nej vymedzenom zaväzuje dodať predmet zmluvy a previesť na Kupujúceho vlastnícke právo.
4. Predmet zmluvy bude odovzdaný jeho úplným dodaním, inštaláciou, odskúšaním, inštruktážou obsluhy a prebratím Kupujúcim.
5. Kupujúci sa zaväzuje predmet zmluvy prevziať a zaplatiť zaň dohodnutú kúpnu cenu.

IV.

Dodacie podmienky

1. Predávajúci sa zaväzuje dodať predmet zmluvy v súlade s dohodnutými podmienkami tejto zmluvy.
2. Predávajúci sa zaväzuje odovzdať celý predmet zmluvy Kupujúcemu najneskôr **do troch mesiacov** odo dňa účinnosti tejto zmluvy.
3. Miestom dodania predmetu zmluvy je sídlo Kupujúceho.
4. Deň doručovania predmetu zmluvy písomne alebo elektronicky oznámi Predávajúci Kupujúcemu minimálne 3 pracovné dni vopred. Kupujúci sa zaväzuje prevziať predmet zmluvy v oznámenom termíne.
5. Doručenie predmetu zmluvy bude dokladované podpisom zodpovednej osoby Kupujúceho na príslušnom dodacom liste.
6. Kupujúci je povinný bez zbytočného odkladu upozorniť Predávajúceho na zjavné vady zrejmé už pri doručení tovaru.
7. Predávajúci sa zaväzuje uskutočniť inštruktáž zamestnancov Kupujúceho pre prevádzku jednotlivých zariadení v priestoroch Kupujúceho.
8. Po prebratí predmetu zmluvy Predávajúci vyhotoví preberací protokol. Kupujúci po prebratí predmetu zmluvy preberací protokol písomne potvrdí.

V.

Kúpna cena

1. Kúpna cena za predmet zmluvy je stanovená vo výške

cena bez DPH: EUR

DPH: EUR

celková cena s DPH: EUR

Slovom: EUR

1. Detailná cenová kalkulácia predmetu zmluvy je uvedená v Prílohe č.1.
2. Ďalšie náklady, ako dopravu a prípadné preclenie predmetu zmluvy a jeho doručenie Kupujúcemu, uvedenie do prevádzky a inštruktáž obsluhy zabezpečuje Predávajúci na vlastné náklady.

VI.

Platobné podmienky

1. Kupujúci sa zaväzuje zaplatiť Predávajúcemu dohodnutú kúpnu cenu v súlade s čl. V. tejto zmluvy na základe doručenej faktúry.
2. Úhrada faktúry bude realizovaná Kupujúcim aj z príspevku zo štrukturálnych fondov EÚ, v súlade s predpismi finančného riadenia.
3. Faktúra musí obsahovať všetky náležitosti, v súlade so zákonom o účtovníctve ako aj stanovené v § 71 ods. 2 zákona č. 222/2004 Zb. o dani z pridanej hodnoty v znení, (vrátane označenia čísla zmluvy podľa evidencie kupujúceho. Faktúra musí obsahovať aj údaje uvedené v bode 4. tohto článku.
4. Ďalej sa zmluvné strany dohodli, že predložená faktúra bude obsahovať aj údaje, ktoré nie sú uvedené v zákone o DPH, a to:
5. číslo zmluvy,
6. termín splatnosti faktúry,
7. forma úhrady
8. označenie peňažného ústavu a číslo účtu, na ktorý sa má platba vykovať,
9. meno, podpis, odtlačok pečiatky a telefonické spojenie vystavovateľa faktúry,
10. prílohou faktúry bude dodací list s vyznačením jednotkovej ceny za fakturovanú položku (s DPH a bez DPH), počet jednotiek, celková cena (s DPH a bez DPH)
11. ITMS kód projektu, názov projektu
12. prílohou faktúry musí byť súpis dodávok vo formáte MS Excel.
13. V prípade, že faktúra (daňový doklad) bude obsahovať nesprávne alebo neúplné údaje, Kupujúci je oprávnený vrátiť ju na opravu a prepracovanie. Predávajúci je povinný faktúru (daňový doklad) podľa charakteru nedostatku opraviť, alebo vystaviť novú. Po dobu opravy t.j. prepracovania a doplnenia nesprávnej alebo neúplnej faktúry nie je Kupujúci v omeškaní s jej úhradou. Lehota splatnosti opravenej resp. doplnenej faktúry začne plynúť odo dňa jej doručenia Kupujúcemu.
14. Faktúru je potrebné zaslať doporučenou listovou zásielkou alebo iným obdobne spoľahlivým spôsobom. Pri faktúre, ktorá bola odoslaná ako obyčajná listová zásielka, nie je možné uplatniť si úroky z omeškania za oneskorenú úhradu faktúry.

VII.

Záručná doba, servis a zodpovednosť za chyby

1. Predávajúci je počas záručnej doby povinný poskytovať servisné služby k predmetu zmluvy a to technické prehliadky, údržbu a opravy.
2. Predávajúci sa zaväzuje v prípade poruchy jednotlivých častí predmetu zmluvy zabezpečiť ich opravu maximálne do 30 pracovných dní odo dňa oznámenia poruchy. V prípade nemožnosti odstrániť poruchu sa zaväzuje na dobu opravy poskytnúť náhradu za opravovaný predmet zmluvy.
3. Predávajúci zodpovedá za vady predmetu zmluvy po dobu 2 rokov od protokolárneho prebratia celého predmetu zmluvy Kupujúcim. Záručná doba neplynie po dobu, po ktorú Kupujúci nemôže užívať predmet zmluvy pre jeho vady, za ktoré zodpovedá Predávajúci.
4. V prípade vady predmetu zmluvy počas záručnej doby má Kupujúci právo na bezplatné odstránenie vady a Predávajúci povinnosť vady odstrániť na svoje náklady. Predávajúci nezodpovedá za vady, ktoré vznikli poškodením predmetu zmluvy hrubou nedbanlivosťou Kupujúceho, jeho konaním v rozpore s inštrukciami ohľadne používania predmetu zmluvy, neodbornou prevádzkou, obsluhou a údržbou alebo používaním v rozpore s návodom na použitie.
5. Kupujúci za zaväzuje, že nároky z vád predmetu plnenia uplatní bez zbytočného odkladu po ich zistení písomnou formou oprávnenému zástupcovi Predávajúceho.
6. Kupujúci je oprávnený v prípade vadného plnenia požadovať:
7. odstránenie vád opravou predmetu zmluvy, ak sú opraviteľné,
8. dodanie chýbajúceho množstva alebo časti, alebo
9. výmenu vadného predmetu zmluvy (resp. jeho časti) za predmet zmluvy (resp. jeho časti) bez vád.
10. Právo voľby uplatneného nároku podľa bodu 6 písm. a), b), c) musí Kupujúci uviesť v písomne uplatnenej reklamácii. V opačnom prípade má právo voľby Predávajúci.
11. Postup pri reklamácii predmetu zmluvy sa ďalej riadi záručnými podmienkami a príslušnými ustanoveniami Obchodného zákonníka a ďalších všeobecne záväzných predpisov.

VIII.

Ostatné dojednania

1. Predávajúci vyhlasuje, že tovar je nový, nepoužívaný a nie je zaťažený právami tretích osôb.
2. Predávajúci je povinný:

a) dodať predmet zmluvy Kupujúcemu v dohodnutom množstve, rozsahu, kvalite, v požadovaných technických parametroch, v bezchybnom stave a dohodnutom termíne,

b) pred odovzdaním predmetu zmluvy zabezpečiť vykonanie predpredajného servisu, zabezpečiť ich inštaláciu, inštruktáž obsluhy a predviesť funkčnosť,

c) strpieť výkon kontroly/auditu/overovania súvisiaceho s dodávaným tovarom a službami, kedykoľvek počas platnosti a účinnosti zmluvy o pridelení nenávratného finančného príspevku z ktorého je predmet tejto zmluvy financovaný, a to oprávnenými osobami a poskytnúť im všetku potrebnú súčinnosť. Oprávnenými osobami sú:

i. Príslušné ministerstvo zastúpené svojou agentúrou,

ii. Najvyšší kontrolný úrad SR, príslušná Správa finančnej kontroly, Certifikačný orgán a nimi poverené osoby,

iii. Orgán auditu, jeho spolupracujúce orgány a nimi poverené osoby,

iv. Splnomocnení zástupcovia Európskej Komisie a Európskeho dvora audítorov,

v. Osoby prizvané orgánmi uvedenými v písm. i) až iv) v súlade s príslušnými právnymi predpismi SR a ES.

1. Nebezpečenstvo škody na tovare prechádza na Kupujúceho prevzatím predmetu zmluvy.
2. Kupujúci je povinný:
3. prebrať predmet zmluvy v deň určený Predávajúcim v oznámení podľa článku IV. ods. 4. V prípade neprebratia tovaru Kupujúcim bez udania dôvodu sa tovar považuje za prebratý jeho doručením Kupujúcemu.
4. riadne a včas zaplatiť kúpnu cenu dohodnutú v článku V. zmluvy.
5. Predávajúci vyhlasuje, že sú mu známe všetky podmienky plnenia predmetu zmluvy, rovnako ako situácia a prístup na miesto dodania predmetu zmluvy a tiež všetky skutočnosti, ktoré sú rozhodujúce pre dodanie predmetu zmluvy. Dodatočné požiadavky Predávajúceho, ktoré vyplývajú z týchto dôvodov, nebudú uznané.

IX.

Zodpovednosť za škodu a zmluvné pokuty

1. Predávajúci zodpovedá za všetky škody, ktoré vzniknú Kupujúcemu v dôsledku porušenia povinností Predávajúceho, vyplývajúcich z tejto zmluvy, neobmedzene do výšky vzniknutej škody.
2. V prípade vzniku škody porušením povinností vyplývajúcich z tejto Zmluvy ktorejkoľvek Zmluvnej strane, má druhá strana nárok na úhradu vzniknutej škody.
3. Ak Predávajúci nesplní termín podľa bodu IV.2 tejto zmluvy, je povinný zaplatiť Kupujúcemu zmluvnú pokutu vo výške 0,05 % z hodnoty predmetu zmluvy za každý deň omeškania.
4. Ak Kupujúci neuhradí Predávajúcemu faktúru v lehote splatnosti, je povinný zaplatiť Predávajúcemu zmluvnú pokutu vo výške 0,05 % z hodnoty predmetu zmluvy za každý deň omeškania.
5. Zmluvné strany nie sú v omeškaní v prípadoch vyššej moci, ak tieto skutočnosti bezodkladne písomne oznámia druhej strane, alebo sú okolnosti vyššej moci všeobecne známe.
6. Na účely zmluvy sa za podstatné porušenie zmluvy sa považuje aj:
7. preukázané porušenie právnych predpisov SR a ES pri plnení predmetu zmluvy súvisiacich s činnosťou Zmluvných strán;
8. neplnenie zmluvy z dôvodov na strane Predávajúceho, pričom toto neplnenie zmluvy nie je z dôvodov na strane Kupujúceho;
9. vyhlásenie konkurzu alebo reštrukturalizácie na majetok Predávajúceho alebo Kupujúceho, resp. zastavenie konkurzného konania pre nedostatok majetku, alebo vstup Predávajúceho do likvidácie;
10. opakované dodanie predmetu zmluvy alebo jeho časti s vadami (vady v množstve, v akosti, vo vyhotovení, v dodaní iného tovaru ako určuje Zmluva, vady v dokladoch potrebných k užívaniu) alebo s právnymi vadami,
11. omeškanie Predávajúceho s dodaním predmetu zmluvy oproti dohodnutému termínu dodania o viac ako 15 kalendárnych dní bez uvedenia dôvodu, ktorý by omeškanie ospravedlňoval (vyššia moc),
12. ak kúpna cena bude fakturovaná v rozpore s podmienkami dohodnutými v tejto zmluve,
13. Predávajúci dodá Kupujúcemu predmet plnenia takých parametrov, ktoré sú v rozpore s touto zmluvou,
14. Kupujúci je v omeškaní so zaplatením faktúry  viac ako 60 kalendárnych dní.
15. Nesplnenie záväzku predávajúceho odstrániť reklamovanú závadu predmetu zmluvy po dobu dlhšiu ako 15 kalendárnych dní po určenom termíne jej odstránenia.

X.

Doba trvania a zánik zmluvy

1. Zmluvné strany sa dohodli, že zmluvu je možné ukončiť:

a) na základe vzájomnej dohody zmluvných strán,

1. okamžitým odstúpením od zmluvy v prípade podstatného porušenia zmluvy
2. okamžitým odstúpením od zmluvy zo strany Kupujúceho aknastali okolnosti podľa §19 ZVO.
3. Odstúpenie od zmluvy sa uskutoční písomným oznámením odstupujúcej zmluvnej strany adresovaným druhej zmluvnej strane zároveň s uvedením dôvodu odstúpenia od zmluvy a je účinné okamihom jeho doručenia. V prípade pochybností sa má za to, že je odstúpenie doručené tretí deň po jeho odoslaní. Doručuje sa zásadne na poslednú známu adresu zmluvnej strany.
4. Odstúpenie od zmluvy má následky stanovené príslušnými ustanoveniami Obchodného zákonníka, pokiaľ sa zmluvné strany písomne nedohodnú inak.
5. Pre účely tejto zmluvy sa za vyššiu moc považujú udalosti, ktoré nie sú závislé od konania zmluvných strán a ktoré nemôžu zmluvné strany ani predvídať ani nijakým spôsobom priamo ovplyvniť, ako napr.: vojna, mobilizácia, povstanie, živelné pohromy, požiare, embargo, karantény, atď. Oslobodenie od zodpovednosti za nesplnenie predmetu plnenia trvá po dobu pôsobenia vyššej moci, najviac však dva kalendárne mesiace. Po uplynutí tejto doby sa zmluvné strany dohodnú o ďalšom postupe. Ak nedôjde k dohode, má strana, ktorá sa odvolala na okolnosti vylučujúce zodpovednosť, právo odstúpiť od zmluvy. Účinky odstúpenia nastanú dňom doručenia oznámenia o odstúpení druhej zmluvnej strane.

XI.

Spoločné a záverečné ustanovenia

1. Neoddeliteľnými prílohami tejto zmluvy sú:
2. Príloha č. 1 - technická a cenová špecifikácia predmetu Zmluvy
3. Zmluva nadobúda účinnosť po splnení odkladacej podmienky, ktorá spočíva v tom že:

a) dôjde k uzavretiu platnej a účinnej zmluvy o poskytnutí nenávratného finančného príspevku medzi príslušným poskytovateľom pomoci, v ktorého zastúpení koná príslušný sprostredkovateľský orgán a príjemcom pomoci, ktorým je Kupujúci a to na základe jeho žiadosti o poskytnutie nenávratného finančného príspevku predloženej v rámci výzvy na predkladanie žiadostí o nenávratný finančný príspevok a

b) dôjde k overeniu procesu verejného obstarávania.

1. Zmeny a doplnenia tejto zmluvy je možné realizovať v súlade s §18 ZVO. Zmluvu je možné meniť alebo dopĺňať len formou písomných dodatkov, obojstranne odsúhlasených oboma Zmluvnými stranami.
2. Táto zmluva podlieha podľa zákona č. 211/2000 Z. z. o slobodnom prístupe k informáciám a o zmene a doplnení niektorých zákonov povinnému zverejneniu. Predávajúci berie na vedomie povinnosť Kupujúceho na zverejnenie tejto zmluvy ako aj jednotlivých faktúr vyplývajúcich z tejto zmluvy a svojim podpisom dáva súhlas na zverejnenie tejto zmluvy vrátane príloh v plnom rozsahu.
3. Zmluva je vyhotovená a podpísaná v šiestich rovnopisoch, z ktorých po podpísaní obdrží Kupujúci štyri a Predávajúci dve vyhotovenia.
4. Práva a povinnosti zmluvných strán výslovne neupravené touto zmluvou sa riadia ustanoveniami Obchodného zákonníka a ostatných všeobecne záväzných právnych predpisov platných v Slovenskej republike. Prípadné spory a nedorozumenia, ktoré vzniknú zo zmluvy sa budú zmluvné strany snažiť riešiť predovšetkým formou dohody, ktorá musí mať písomnú formu a v prípade, že sa zmluvné strany nedohodnú, budú sa riadiť slovenským právnym poriadkom a všetky spory z tejto zmluvy budú riešené príslušnými slovenskými súdmi.
5. V prípade zmeny obchodného mena, názvu, sídla, právnej formy, štatutárnych orgánov alebo i spôsobu ich konania za zmluvnú stranu, bankového spojenia a čísla účtu, oznámi strana, ktorej sa niektorá z uvedených zmien týka, písomnou formou túto skutočnosť druhej zmluvnej strane, a to bez zbytočného odkladu, inak povinná zmluvná strana zodpovedá za všetky škody z toho vyplývajúce alebo náklady, ktoré v tejto súvislosti musela vynaložiť druhá zmluvná strana.
6. V prípade, ak niektoré ustanovenie tejto Zmluvy je alebo sa stane neplatným alebo neúčinným, nedotýka sa to ostatných ustanovení tejto Zmluvy, ktoré zostávajú platné a účinné. Zmluvné strany sa v takom prípade zaväzujú dodatkom k tejto Zmluve nahradiť neplatné alebo neúčinné ustanovenie ustanovením platným alebo účinným znením, ktoré čo najlepšie zodpovedá pôvodne zamýšľanému účelu ustanovenia neplatného alebo neúčinného. Do uzavretia takého dodatku platí zodpovedajúca právna úprava všeobecne záväzných právnych predpisov Slovenskej republiky.
7. Zmluvné strany vyhlasujú, že sa so zmluvou oboznámili a s jej obsahom súhlasia, na znak čoho pripájajú svoje podpisy.
8. Práva a povinnosti z tejto zmluvy prechádzajú aj na právnych nástupcov zmluvných strán.

 za Predávajúceho za Kupujúceho

 v.................... dňa ......... v Banskej Štiavnici, dňa .........

 \_\_\_\_\_\_\_\_\_\_\_\_\_\_\_\_\_\_

Prílohy zmluvy:

Príloha č. 1 – Detailná technická a cenová špecifikácia

**Príloha č. 3 k výzve na predkladanie ponúk**

# **Identifikačné údaje uchádzača**

Obchodné meno: ........................................................................................

Identifikačné číslo uchádzača: ........................................................................................

Daňové identifikačné číslo (DIČ) ........................................................................................

Identifikačné číslo pre DPH, ak sa uplatňuje: ........................................................................................

Poštová adresa: ........................................................................................

Kontaktné osoby : ........................................................................................

Telefón: ........................................................................................

E-mail: ........................................................................................

Internetová adresa (webová adresa)(ak je k dispozícii): ........................................................................

Všeobecné informácie:

Je hospodársky subjekt mikropodnik , malý alebo stredný podnik?[[1]](#footnote-1) 

Zápis v zozname hospodárskych subjektov číslo: ..................................................................

Zúčastňuje sa hospodársky subjekt na postupe obstarávania spoločne s inými subjektmi ?

 

Ak áno:

a) Uveďte úlohu hospodárskeho subjektu v rámci skupiny (vedúci subjekt, subjekt zodpovedný za osobitné úlohy...):

b) Uveďte iné hospodárske subjekty, ktoré sa zúčastňujú na postupe obstarávania spoločne:

c) V prípade potreby názov zúčastnenej skupiny: ........................................................

INFORMÁCIE O ZÁSTUPCOCH UCHÁDZAČA OPRÁVNENÝCH PREDKLADAŤ PONUKU

V príslušnom prípade uveďte meno a adresu osoby oprávnenej zastupovať uchádzača na účely tohto postupu obstarávania:

Meno a priezvisko: ........................................................................................

Pozícia/zastupujúci: ........................................................................................

Poštová adresa: ........................................................................................

Telefón: ........................................................................................

E-mail: .....................................................................................

1. Mikropodniky: podniky, ktoré zamestnávajú menej než 10 osôb a ktorých ročný obrat a/alebo celková ročná súvaha neprekračuje 2 milióny EUR.

Malé podniky: podniky, ktoré zamestnávajú menej ako 50 osôb a ktorých ročný obrat a/alebo celková ročná súvaha neprekračuje 10 miliónov EUR.

Stredné podniky: podniky, ktoré nie sú mikropodnikmi ani malými podnikmi a ktoré zamestnávajú menej ako 250 osôb a ktorých ročný obrat nepresahuje 50 miliónov EUR a/alebo celková ročná súvaha nepresahuje 43 miliónov EUR. [↑](#footnote-ref-1)